Diari Oficial de la Generalitat Valenciana


Sumari del DOGV 6258, del 03-05-2010 (2010/4472)

Aprovació definitiva del Programa d'Actuació Integrada Avinguda la Plana de sòl urbà residencial d'Orpesa, per gestió directa municipal, que inclou projecte de reparcel·lació.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4472


Data del document
:   06-04-2010

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Aprovació definitiva del Programa d'Actuació Integrada Avinguda la Plana de sòl urbà residencial d'Orpesa, per gestió directa municipal, que inclou projecte de reparcel·lació. [2010/4472]  
El Ple de l'Ajuntament (04/10) d'Orpesa, en sessió ordinària de data 9 de març de 2010, va adoptar resolució amb la següent part dispositiva:  
«Primer. Estimar totalment les al·legacions presentades en el tràmit d'audiència per Sinforoso Hombrados Ardiaca i Enrique Navarro Mulet.  
Segon. Estimar parcialment les al·legacions presentades en el tràmit d'audiència per Silvia Palmieri Padilla, en representació d'Alicia Padilla Aymerich.  
Tercer. Desestimar les al·legacions presentades en el tràmit d'audiència per Rogelio Rubio Aixa; Vicente de la Paz Espinosa i Secundina García Trujillo; José Antonio García Langa; Teresa Salvador Esteller; Verónica Chacón Benítez i per Alicia Llorens Bojados.  
Quart. Realitzar modificacions d'ofici en la finca aportada 49 titularitat de Consum S. Coop. Ltda. sense que aquesta haja presentat cap al·legació.  
Quint. Aprovar el Programa d'Actuació Integrada de l'Avinguda la Plana en sòl urbà del Pla General d'Ordenació Urbana d'Orpesa, per mitjà de gestió directa, compost per memòria del programa i plans, alternativa tècnica i proposició juridicoeconòmica.  
Sext. Aprovar el text refós del projecte de reparcel·lació de l'avinguda de la Plana en sòl urbà del Pla General d'Orpesa, amb les modificacions incorporades a aquest com a conseqüència de les al·legacions presentades en el tràmit d'audiència i que han sigut estimades i els informes tècnics i jurídics emesos.  
Sèptim. Publicar anunci del present acord en el Diari Oficial de la Comunitat Valenciana.  
Octau. Notificar el present acord als interessats, fent-los saber que contra aquest podrà interposar-se recurs de reposició amb caràcter potestatiu davant del mateix òrgan que ha dictat la resolució (art. 52 de la Llei 7/1985, de Bases de Règim Local i 107 i ss. de la Llei 30/1992, de Règim Jurídic de les Administracions Públiques i del Procediment Administratiu Comú). També podrà impugnar aquesta resolució directament davant de l'orde jurisdiccional contenciós administratiu (art. 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener). El termini per a interposar el recurs de reposició serà d'un mes a comptar de l'endemà del rebut de la notificació. Si en el mes de venciment no hi ha dia equivalent s'entén que el termini expira l'últim dia del mes. Termini per a resoldre el recurs: un mes des de la seua interposició i contra la dita resolució no serà posssible un nou recurs de reposició.»  
El que es publica de conformitat amb l'article 128 de la Llei Urbanística Valenciana i l'article 273.4 del Reglament d'Ordenació i Gestió Territorial i Urbanística.  
Orpesa, 6 d'abril de 2010.- L'alcalde: Rafael Albert Roca.